KKP จับมือ ADVANC มอบสิทธิพิเศษลูกค้า AIS ผ่านแอป “KKP SAVVY”
KKP จับมือ ADVANC มอบสิทธิพิเศษลูกค้า “เอไอเอส” เพียงเปิดบัญชีเงินฝากออมทรัพย์ออนไลน์ผ่านแอปพลิเคชั่น “KKP SAVVY” ให้ดอกเบี้ยสูงสุด 1.6% ต่อปี และให้วงเงินฝากสูงถึง 2 ล้านบาท
KKP จับมือ ADVANC มอบสิทธิพิเศษลูกค้า “เอไอเอส” เพียงเปิดบัญชีเงินฝากออมทรัพย์ออนไลน์ผ่านแอปพลิเคชั่น “KKP SAVVY” ให้ดอกเบี้ยสูงสุด 1.6% ต่อปี และให้วงเงินฝากสูงถึง 2 ล้านบาท
9 มิ.ย. 2565

นายฟิลิป เชียง ชอง แทน กรรมการผู้จัดการใหญ่ ธนาคารเกียรตินาคินภัทร จำกัด (มหาชน) หรือ KKP เปิดเผยว่า ธนาคารมีความยินดีเป็นอย่างยิ่งที่ได้จับมือกับ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC หนึ่งในผู้นำการให้บริการดิจิทัลของไทย ในการมอบสิทธิพิเศษให้กับลูกค้าของเอไอเอสที่กำลังมองหาแหล่งเก็บเงินดอกเบี้ยสูง เพียงเปิดบัญชีเงินฝากออมทรัพย์ออนไลน์ KKP SAVVY ที่ให้ดอกเบี้ยสูงสุด 1.6% ต่อปี และให้วงเงินฝากสูงถึง 2 ล้านบาท ผ่านแอปพลิเคชัน KKP MOBILE
นอกจากนี้ เพื่อตอบโจทย์ไลฟ์สไตล์คนในยุคปัจจุบันที่สนใจเรื่องการลงทุนมากขึ้น ธนาคารเกียรตินาคินภัทร ยังได้นำเสนอผลิตภัณฑ์การลงทุนและสินเชื่อหลากหลายพร้อมสิทธิพิเศษสำหรับลูกค้า AIS รวมถึงให้ความรู้ทางการเงินผ่านบทความบนแอป myAIS แบบครบวงจร ตั้งแต่การวางแผนการเงินและการลงทุน การออมเงิน ตลอดจนการลดหย่อนภาษี ไปจนถึงบทความไลฟ์สไตล์ที่คัดสรรมาแล้วอย่างดีเพื่อลูกค้าเอไอเอส
ด้าน นายสุปรีชา ลิมปิกาญจนโกวิท ผู้จัดการทั่วไป ด้านการบริการดิจิทัล ADVANC หรือ เอไอเอส กล่าวว่า มีความยินดีอย่างยิ่งที่ได้ร่วมมือกับ ธนาคารเกียรตินาคินภัทร ในการมอบประสบการณ์เพื่อใช้บริการธุรกรรมทางการเงิน การลงทุนผ่านช่องทางดิจิทัล พร้อมสิทธิพิเศษที่ตอบโจทย์การใช้ชีวิตในยุคปัจจุบันให้แก่คนรุ่นใหม่ ทั้งจากเอไอเอส พอยท์ และโค้ดส่วนลดสินค้าบริการ ซึ่งเชื่อว่านอกจากจะมอบทางเลือกในการออมที่หลากหลายแล้ว ยังอำนวยความสะดวก และมอบความพิเศษให้แก่ลูกค้าเอไอเอสที่มากยิ่งกว่าอีกด้วย ซึ่งลูกค้าเอไอเอสสามารถติดตามความรู้ด้านการเงิน พร้อมทั้งผลิตภัณฑ์ทางการเงินได้ผ่านแอป myAIS
สำหรับผู้ที่สนใจสามารถคลิกอ่านรายละเอียด เงื่อนไข และโปรโมชั่นต่างๆ ของการเปิดและใช้งานบัญชีออมทรัพย์ KKP SAVVY ได้ที่ https://kkpbank.com/cO0kd